pythainlp/thai_wikipedia_clean_20230101 huggingface dataset:
อันโตนีโอ โนเชรีโน (; เกิดเมื่อวันที่ 9 เมษายน ค.ศ. 1985 เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเล่นให้กับ เอซี มิลาน ใน เซเรียอา ประเทศอิตาลี
อะซิติลโคเอนไซม์ เอ
อะซิติลโคเอนไซม์ เอ หรืออะซิติลโค เอ เป็นโมเลกุลที่สำคัญในเมแทบอลิซึม ใช้ในปฏิกิริยาทางชีวเคมีหลายปฏิกิริยา หน้าที่หลักของมันคือ การถ่ายทอดอะตอมคาร์บอนในหมู่อะซิติลไปยังวัฏจักรเครปส์เพื่อให้ถูกออกซิไดซ์ (oxidize) และสร้างพลังงาน ในโครงสร้างเคมี อะซิติลโค เอ เป็นไธโอเอสเทอร์ระหว่างโคเอนไซม์ เอ (ไธออล) กับกรดอะซิติก (ตัวพาหมู่เอซิล) อะซิติลโค เอ ถูกผลิตระหว่างขั้นที่สองของการหายใจระดับเซลล์ที่ใช้ออกซิเจน การขจัดหมู่คาร์บอกซิล (decarboxylation) ของไพรูเวต ซึ่งเกิดขึ้นในเมทริกซ์ของไมโทคอนเดรีย จากนั้น อะซิติลโค เอ จะเข้าสู่วัฏจักรเครปส์ต่อไป
อะซิติลโค เอ เป็นองค์ประกอบสำคัญในการสังเคราะห์ชีวภาพของสารสื่อประสาท อะซิติลโคลีน โคลีน เมื่อรวมกับอะซิติลโค เอ จะถูกเร่งโดยเอนไซม์ โคลีนอะซิติลทรานสเฟอเรส (choline acetyltransferase) เพื่อผลิตอะซิติลโคลีนและได้โคเอนไซม์เป็นผลพลอยได้
คอนราด บลอชและเฟโอดอร์ ลือเนนได้รับรางวัลโนเบลสาขาสรีรวิทยาหรือการแพทย์ใน ค.ศ. 1964 สำหรับการค้นพบความเชื่อมโยงระหว่างอะซิติลโค เอ กับเมแทบอลิซึมของกรดไขมัน
Acetyl coenzyme A
Acetyl-CoA
อันโตนิโอ โนเซริโน
ลูกา อันโตนินี
มาโยอิ เนโกะ โอเวอร์รัน!
มัสซิโม อัมโบรซินี
เซเว่น เดย์2
เกษม นิมมลรัตน์
นายเกษม นิมมลรัตน์ เป็นอดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย ได้รับเลือกตั้งครั้งแรกในการเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 แทนนางสาวชินณิชา วงศ์สวัสดิ์ และเป็นคนสนิทของตระกูลวงศ์สวัสดิ์
นายเกษม นิมมลรัตน์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ เป็นบุตรของนายณรงค์ กับนางไชยยศ นิมมลรัตน์ มีพี่น้อง 4 คน สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่
นายเกษม ทำงานการเมืองโดยเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับนายสมชาย วงศ์สวัสดิ์ และนางเยาว วงศ์สวัสดิ์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์) และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น ส.ส. สมัยแรก ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560
แฮร์ริสเบิร์ก
แฮร์ริสเบิร์ก  เป็นเมืองหลวงของรัฐเพนซิลเวเนีย สหรัฐอเมริกา ในปี ค.ศ. 2010 มีประชากร 49,528 คน เป็นเมืองใหญ่เป็นอันดับ 9 ของรัฐเพนซิลเวเนีย แฮร์ริสเบิร์กเป็นเคาน์ตีซีตของดอฟินเคาน์ตี ตั้งอยู่ริมฝั่งตะวันออกของแม่น้ำซัสคิวแฮนนา
ในช่วงกลางถึงปลายศตวรรษที่ 20 เศรษฐกิจของเมืองเปลี่ยนแปลงสู่อุตสาหกรรมหนัก เช่นการผลิตเหล็ก การเกษตร และการบริการด้านอาหาร แต่ในปี ค.ศ. 1981 หลังจากอุตสาหกรรมเหล็กและการผลิตนมถดถอย ทำให้เมืองนี้เป็นเมืองตกอยู่ในความลำบากเป็นอันดับ 2 ของประเทศ แต่หลังจากนั้นสตีเฟน อาร์ รีด เข้ามาเป็นผู้ว่าฯ เมือง ได้มีการลงทุนเกือบ 3 พันล้านดอลลาร์ ในการลงทุน ตลอดการทำงานของเขา
มนต์รักลูกทุ่ง (ละครโทรทัศน์)
กีฬาแบดมินตันในโอลิมปิกฤดูร้อน 2012 – ชายเดี่ยว
กีฬาแบดมินตันในโอลิมปิกฤดูร้อน2012 ประเภทชายเดี่ยว
อัลเบร์โต ฟูจิโมริ
โซดิอาร์ค
โซดิอาร์ค  เป็นชื่อสัตว์ประหลาดที่ปรากฏในเรื่องมาสค์ไรเดอร์โฟร์เซ
โซดิอาร์ค.
โซดิอาร์ค เป็นสัตว์ประหลาดที่เกิดมาจากมนุษย์ที่ใช้โซดิอาร์คสวิทช์ ทำให้เกิดแปรสภาพร่างกายขึ้นมา โดยส่วนมากมาจากนักเรียนในโรงเรียนอามาโนะคาวะและเกิดเหตุการณ์ต่างๆทั้งในและนอกโรงเรียน
โฮโรสโคป.
โฮโรสโคป คือโซดิอาร์คระดับสูงสุดโดยเกิดจากโซดิอาร์คสวิทช์ดูดซับจิตใจมนุษย์ด้านลบจากโซดิอาร์คระดับทั่วไปก้าวข้ามระดับLast One พอรวมตัวกับร่างผู้ใช้ที่แยกออก จะวิวัฒนาการ เป็น 1 ใน 12 ราศี แต่ถ้าร่างมนุษย์ไม่อยู่ใกล้ๆ หรือร่างโซดิอาร์คถูกทำลายไปก่อนก็เป็นไม่ได้ โดยกลุ่มนี้คือครู, นักเรียนหรือบุคคลที่เกี่ยวข้องกับโรงเรียนอามาโนะคาวะคอยมอบโซดิอาร์คสวิตช์ให้กับนักเรียนของโรงเรียนอามาโนะคาวะเพื่อเฟ้นหาผู้ถูกเลือกเป็นโฮโรสโคปที่เหลือให้ครบ 12 คน พอลิบร้าทำลายแท่นหิน 4 จุดในเกียวโต จากเดิมพลังงานคอสมิคที่ไหลผ่านเกียวโตกับโรงเรียนเสียสมดุล พลังงานคอสมิคที่เข้มข้นเกินไปจึงไหลที่จุดเดียวในโรงเรียน ทำให้นักเรียนในโรงเรียนที่มีคุณสมบัติได้รับพลังงานพอเป็นโซดิอาร์คจะพัฒนาเร็วถึงขึ้นเป็นโฮโรสโคปทันที(เฉพาะในรัศมีใกล้ๆของโรงเรียนเท่านั้น) กับบางรายใช้ซูเปอร์โนวาโดยไม่พึ่งพลังของกาโมะอีกที ทุกคนใส่ผ้าคลุมตัวคือชุดเครื่องแบบ ก็เผยร่าง โดยผ้าคลุมคือโล่ป้องกันระดับหนึ่ง
มีกฏหลักคือห้ามแพ้ ใครแพ้ถูกริบสวิทช์ชั่วคราว ไม่ก็ถูกปลด คือถูกส่งไปดาร์คเนบิวล่า(ฆ่าปิดปาก)หรือถูกลบความจำ
ลักษณะเด่นของโฮโรสโคปมาจากจักรราศีทั้ง 12
ในเวลาต่อมาเขาได้ก่อตั้งโรงเรียนอามาโนะคาวะขึ้นมาบังหน้า กับคือผอ. แท้จริงแล้วกลับใช้เป็นแหล่งซ่องสุมกำลังและการพัฒนา โซดิอาร์ค สวิทช์ และใช้นักเรียนรวมไปถึงอาจารย์เป็นหนูทดลอง กับตามหาโฮโรสโคปที่เหลือ โดยใช้นามแฝงว่า บุรุษดวงตาสีแดง (赤い目の男) มีพลังมอบซูเปอร์โนวาให้กับโฮโรสโคปคนอื่นๆ และใช้พลังควบคุมสะกดจิตใจใครที่สงสัยเรื่องเกี่ยวข้องกับโรงเรียน กับปกปิดเรื่องตนคือซาจิทาเรียส(คนที่รู้มีแค่ เวอร์โก้ กับลีโอเท่านั้น)
พอลิบร้าทำงานพลาด แต่รู้ตัวจริงของตน จึงยกเลิกโทษกับมอบงานค้นหาโฮโรสโคปที่เหลือต่อ
หลังจากที่รวบรวมโฮโรสโคป สวิทช์ ครบ 12 อัน จึงทำการเปิดประตูมิติได้สำเร็จ ตอนวาร์ปไปยังโลกแห่งพรีเซนท์เตอร์ แต่เคนโกได้ปล่อยพลังจนทำให้ประตูมิติถูกปิดลง กับวาร์ปไม่ได้จึงบอกกับทัตสึงามิให้กำจัดเคนโกเพื่อไม่ให้มาขัดขวางวาร์ป ทั้ง 2 บุกเข้าไปในแรปบิทแฮทช์ ฆ่าเคนโกสำเร็จ ประกาศในโรงเรียนเกี่ยวกับเรื่องโซดิอาร์ค และก็ได้เปิดประตูมิติ สู้แพ้โฟร์เซจนถูกพวกเกนทาโร่พูดเตือนสติจนเข้าใจ แม้สาหัสสั่งเสียขอให้พวกเกนทาโร่สานต่อความฝันในเรื่องของการไปหาพรีเซนเตอร์ให้ได้ กับบอกลา ตนเดินไปจนร่างสลายไป ก่อนตายแปลงเป็นอควอเรียสและใช้พลังรักษาคอร์สวิทช์ ซึ่งนั่นก็ทำให้เคนโกกลับคืนมาเป็นอย่างเดิม(คอร์สวิทช์ตนแอบเก็บไว้กับตัว สลายไปกับตนตอนตาย)
ในอดีตเมื่อ 7 ปีก่อน คือนักเรียนในโรงเรียนอามาโนะคาวะ และเป็นลูกศิษย์ของฮายามิ เคยเป็นโซดิอาร์คระดับทั่วไปที่มีชื่อว่า คานิสไมเนอร์ พัฒนาเป็น 1 ในโฮโรสโคป พอเรียนจบคือครูในโรงเรียน
เคยขอพลังซูเปอร์โนวาสู้แพ้โฟร์เซ จนถูกยึดสวิทช์ไป แม้ได้รับพลังกลับมาแต่ก็แพ้อีกที ทำให้ถูกเวอร์โก้ โซดิอาร์คลงโทษด้วยการส่งเข้าไปยังมิติดาร์คเนบิวล่า
คอยมอบสวิตช์กับคอยแนะนำให้กับนักเรียนตัว top เรียนดีเเฉพาะแขนง(มีปมเป็นหลัก) พัฒนา หลังจากโซโนดะถูกส่งเข้าไปยังมิติดาร์คเนบิวล่าก็เข้ามาทำหน้าที่ติดตามพฤติกรรมของโฟร์เซ่กับKRCต่อ กับคอยเป็นนกต่อให้ตำรวจตอนมาสืบเพื่อถ่วงเวลาให้กาโมะมาลบความจำเพื่อปิดหลักฐาน แต่มักถูกนักเรียนที่เป็นโฮโรสโคปบ้าอำนาจขัดคำสั่งตนเสมอ มักถูกลีโอกับเวอร์โก้ข่มที่ทำงานพลาดเสมอ พอรับงานไปทำลายแท่นหินกักเก็บพลังงาน 4 จุดในเกียวโตสำเร็จ สู้แพ้โฟร์เซคอสมิค สเตรทส์ ทำให้ถูกเวอร์โก้ โซดิอาร์คลงโทษ ส่งมิติดาร์คเนบิวล่า แต่ก่อนถูกส่งเพราะพลังคอสมิคที่ไหลผ่านโรงเรียนเข้มข้นเกินไปจนทำให้ตนวิวัฒนาการใช้ซูเปอร์โนวาด้วยตนเอง จนมองเห็นพลังซาจิทาเรียสในตัวของกาโมะ ถูกยกเลิกโทษ กับรับงานค้นหาโฮโรสโคปต่ออีกที
พอพบคนสุดท้าย จึงเผยว่าคือลิบร้า คิดแผนหลอกให้KRC ตายใจรู้ฐานลับกับข้อมูล แต่ถูกโจมตีของโฟร์เซ คอสมิคสเตรทส์เสียชีวิต(ตนปกป้องกาโมะ)
ตอนอยู่ในฐานะของเวอร์โก้ คอยส่งโฮโรสโคปที่แพ้หรือใครที่รู้ความลับของโรงเรียนหรือตัวจริงของตนส่งไปยังมิติดาร์คเนบิวล่า แท้จริงจับขังใส่แคปซูลขังอยู่ใน M-BUS เพื่อปกป้องไม่ให้ถูกกาโมะฆ่าอีกที
ตอนอยู่ในฐานะของทาจิบานะ อาศัยอยู่บนดาวเทียม M-BUS (เอ็มบัส) ผู้สร้างอุปกรณ์อาวุธของเมทีเออร์ กับช่ววยริวเซย์ มีสิทธิยกเลิกการแปลงร่างของเมทีเออร์ที่ทำผิกกฏ กับมอบแอสโทร สวิทช์ ที่เปิดประตูสู่ฐานบนดวงจันทร์ให้เคนโก
ภายหลังได้ทำการฝึกให้เกนทาโร่ และเปิดเผยตัวจริงทำให้ชมรม KRC ทุกคนรู้ และรับการโจมตีของกาโมะแทนพวกKRC พาเคนโกวาร์ปไปที่ดาดฟ้าของโรงเรียน และความจริงว่าตนฆ่าโรคุโร่ไป เนื่องจากต้องการที่จะเลือกพลังอันยิ่งใหญ่ มากกว่าเชื่อใจในมิตรภาพของเพื่อน และโดนลีโอและไลบร้าทำร้ายจนเสียชีวิต ก่อนตายทิ้งข้อความเรื่องจุดอ่อนของกาโมะกับตัวจริงของเคนโกให้เคนโกรู้
ในนิยาย พวกเหยื่อที่ถูกจับขังในM-BUS ถูกพวกเกนทาโร่ปล่อยให้เป็นอิสระกลับไปชีวิตปกติดังเดิมอีกที
คู่กัดฮายามิ ร่วมแผนเล่นละครกับฮายามิให้KRC ตายใจ หลังฆ่าเคนโก สู้แพ้เมทีเออร์ สตอร์ม จนร่างสลายไป
ตนเก็บโซดิอาร์คสวิทช์ที่ลิบร้าทำตกตอนสู้โฟร์เซ ตนคือ เปกาซัส โซดิอาร์ค ไล่ทำร้ายนักกีฬาสายสู้ ใส่ความอาจารย์ฮารุกะ เพราะแค้นที่อาจารย์ฮารุกะยึดพัดที่เป็นอุปกรณ์การเล่นซึ่งเหมือนเป็นสมบัติชิ้นสำคัญของเขา ถูกริวเซย์จับได้ถึงตัวจริง จึงเผยตัวสู้แพ้โฟร์เซแม็กเน็ตสเตรทส์ ทว่าเวอร์โก้ใช้ร่างของตนรวมกับเปกาซัสที่ก้าวข้าม last one วิวัฒนาการเป็น แคนเซอร์
พอเป็นโฮโรสโคป กัดกับลิบร้า ไปท้าสู้โฟร์เซเป็นส่วนมาก ถูกใจริวเซย์กับแค้นที่แฉตน ใช้พลังซูเปอรโนวาได้ด้วยตนเอง จับได้ว่าเมเทโอคือริวเซย์ หลังสู้แพ้เมทีเออร์ สตอร์ม จนหลบหนีที่โรงเรียนคิดไปแฉริวเซย์แลกลดโทษ แต่ถูกฮายามิใช้พลังลิบร้าจำแลงร่างเป็นตำรวจ ถูกเวอร์โก้ โซดิอาร์คส่งเข้าไปยังมิติดาร์คเนบิวล่าโดยเข้าใจว่าเป็นคนที่รู้ความลับเรื่องนี้
ลักษณะจริงของยูกิด้านมืดคือใบหน้าจะเป็นสีขาวดวงดาเป็นสีดำ พออยู่ในโลกจริงนานมากเท่าใด จะเป็นตัวจริงมากเท่านั้น
รายชื่อตัวละครในมาสค์ไรเดอร์โฟร์เซ
โรงเรียนมัธยม อามาโนะคาวะ.
ชมรม KRC.
แท้จริง แล้วเคนโกคือเด็กที่เกิดมาจาก "คอร์สวิทช์" สิ่งที่ถูกส่งมาจากเอกภพของ "พรีเซนเตอร์" ซึ่งมันจะเป็นสิ่งที่ทำให้มนุษย์ผู้เรืองปัญญาที่ค้นพบมันสามารถเปิดประตูไปสู่อีกเอกภพหนึ่ง และสามารถติดต่อกับพรีเซนเตอร์ได้นั่นเอง ซึ่งโรคุโร่ และกาโมะคิดว่า คือ "บททดสอบ" เพื่อค้นหาผู้ที่เหมาะสมที่หาทางข้ามจักรวาล
ทว่ากาโมะก็พัฒนาโซดิอาร์ทสวิทช์สำเร็จก่อน เค้าจึงสั่งให้เอโมโต้ไปทำลายแรปบิทแฮทช์ และโรคุโร่ทิ้งซะ แต่บังเอิญว่า 1 วันก่อนที่จะเกิดเหตุการณ์นี้ โรคุโร่ก็พบว่าคอร์สวิทช์ได้ทำการเปลี่ยนสภาพกลายเป็นเด็กทารก และตั้งชื่อเด็กคนนั้นว่า "เคนโก" เมื่อโรคุโร่เสียชีวิตแล้ว เอโมโตะก็เกิดกลับใจได้จึงกลับมายังแรปบิทแฮทช์ และพาตัวของเคนโกกลับมายังโลกมนุษย์ฝากกับครอบครัวอุทาโฮชิว่าคือลูกลับๆ เลี้ยงดู
จริงๆ แล้วคอร์สวิทช์ที่ถูกส่งมานั้น ไม่ใช่บททดสอบของมนุษย์ แต่ถูกส่งมา "เพื่อเก็บข้อมูล" จากสิ่งมีชีวิตในเอกภพอื่นๆ (1ในการทดลองของพรีเซนเตอร์นั่นเอง) และสาเหตุที่ "คอร์สวิทช์" กลายร่างเป็นมนุษย์ได้นั้น เรียนรู้จากสิ่งที่มันได้สัมผัส ได้อยู่ใกล้ชิดกับมนุษย์เลียนแบบรูปแบบของมนุษย์ได้ และเพื่อการเก็บข้อมูลที่ได้ผล จึงวิวัฒนาการเป็น โดยใช้ร่างมนุษย์จาก DNA ของโรคุโร่(แตะเป็นคนแรก)
พอได้รับข้อความก่อนตายของอุทาโฮชิ กับลังของคอร์สวิทช์ตื่น จนสลบพอฟื้นจึงไปดวงจันทร์ทดลองถอดชุดอวกาศออกจนรู้ว่าไม่ใช่มนุษย์ พร้อมบอกว่าเค้าจะต้องกลับไปยัง "โลกแห่งพรีเซนเตอร์" เพื่อเอาข้อมูลที่เค้าได้รับมาตลอด 18 ปี ส่งคืนไปให้กับโลกแห่งพรีเซนเตอร์ เกนทาโร่และยูกิพยายามขอร้องไม่ให้ไป ต่อมาชูตะมาตามไปแรปบิทแฮทช์และเมื่อไปถึงก็พบว่านถูกทำลายย่อยยับไปหมดกาโมะก็ปรากฏตัวออกมา พร้อมกับขอให้เคนโกส่งคอร์สวิทช์ไปให้ แต่เคนโกไม่ยอมพร้อมบอกกับกาโมะว่ากาโมะนั้นไม่ใช่คนที่ถูกเลือกให้เปิดประตูมิติไปยังโลกแห่งพรีเซนเตอร์แต่ตัวของเคนโกต่างหาก ที่จะเป็นผู้ที่เปิดประตูไปหาพรีเซนเตอร์ได้เพียงผู้เดียวกาโมะไม่พอใจจึงบอกกับเคนโกให้มาตัดสินกัน ว่าใครกันแน่ที่เหมาะสมที่สุดกนทาโร่ก็แปลงร่างเข้าไปลุยกับกาโมะ การต่อสู้นั้นทำให้เกิดรอยรั่วของห้องชมรมขึ้นมา และอากาศข้างในก็จะดูดทุกคนให้ออกไปนอกอวกาศ เคนโกจึงบอกให้ทุกคนหนีไปก่อน มอบจดหมายให้ยูกิฉบับนึง เกนทาโร่คืนร่างเดิม และคืนเข็มขัดให้เคนโก ก่อนที่จะบอกลากัน เคนโกกำลังจะแปลงร่างเพื่อเปิดประตูมิติ แต่กาโมะที่กลับมาด้วยความแค้นสุดขีดโจมตีจนบาดเจ็บทำลายคอร์สวิทช์ทิ้ง และร่างของเคนโกก็ค่อย ๆ สลายไป ในตอนจบกาโมะก็แปลงร่างเป็นอควอเรียสและใช้พลังรักษาคอร์สวิทช์ให้กลับมาเป็นเหมือนเดิมซึ่งนั่นก็ทำให้เคนโกกลับคืนมาเป็นอย่างเดิมได้เช่นกันแต่หาคอร์สวิทช์(คงสลายไปพร้อมกับกาโมะ) และเคนโกจะกลายมาเป็นมนุษย์เต็มตัว
กีฬามหาวิทยาลัยแห่งประเทศไทย ครั้งที่ 41
กีฬามหาวิทยาลัยแห่งประเทศไทย ครั้งที่ 41 โดยมีมหาวิทยาลัยขอนแก่นเป็นเจ้าภาพจัดการแข่งขัน หลังจากที่เคยเป็นเจ้าภาพมาแล้ว 2 ครั้ง คือ ครั้งที่ 12 (พ.ศ. 2527) และ ครั้งที่ 17 (พ.ศ. 2532) หลังจากนั้นก็ไม่ได้เป็นเจ้าภาพอีกเลย แต่มหาวิทยาลัยขอนแก่นได้เสนอชื่อ เพื่อชิงเป็นเจ้าภาพกีฬามหาวิทยาลัยแห่งประเทศไทย ครั้งที่ 41 หลังจากที่ไม่ได้เป็นเจ้าภาพนานกว่า 25 ปี
สัญลักษณ์และมาสคอต.
มอดินแดงเกมส์ จัดขึ้นภายใต้ตามแนวคิดและคำขวัญประจำการแข่งขันที่ว่า
ซึ่งสื่อความหมายว่าสิ่งที่นักกีฬาจากทุกสถาบันที่เข้าร่วมการแข่งขันกีฬามหาวิทยาลัยแห่งประเทศไทย ครั้งที่ 41 จะได้มากกว่าเกมกีฬา นั้นคือความรัก ความสามัคคี ความมีน้ำใจนักกีฬา รู้แพ้ รู้ชนะ รู้อภัย การทำงานอย่างเป็นทีมกับเพื่อนต่างสถาบัน และจะยังความประทับใจกลับไปเมื่อการแข่งขันสิ้นสุดลง
ตราสัญลักษณ์ประจำการแข่งขันมีแนวคิดจากลักษณะของลายขิด ซึ่งแสดงถึงอัตลักษณ์ความเป็นอีสานได้เป็นอย่างดี และยังสามารถพบเห็นได้ทั่วไปในมหาวิทยาลัยขอนแก่น สีแต่ละสีในตราสัญลักษณ์ประจำการแข่งขันแสดงถึงความหลากหลายของแต่ละสถาบันที่เข้าร่วมการแข่งขัน และทั้ง 4 สี ยังเป็นสีเครื่องหมายอัตลักษณ์ของมหาวิทยาลัยขอนแก่นอีกด้วย ภายในตราสัญลักษณ์ประจำการแข่งขันมีตราสัญลักษณ์ของมหาวิทยาลัยขอนแก่นอยู่ตรงกลาง ซึ่งหมายถึงการที่มหาวิทยาลัยขอนแก่น เป็นเจ้าภาพจัดการแข่งขันกีฬามหาวิทยาลัยแห่งประเทศไทยในครั้งนี้
สัญลักษณ์นำโชค.
สัญลักษณ์นำโชคประจำการแข่งขันในครั้งนี้ มีชื่อว่า พี่มอดินแดง - น้องกัลปพฤกษ์ ซึ่งดอกกัลปพฤกษ์ เป็นดอกไม้ประจำ มหาวิทยาลัยขอนแก่น เป็นต้นไม้ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ทรงปลูกพระราชทาน เมื่อครั้งเสด็จพระราชดำเนิน ประกอบพิธีเปิดมหาวิทยาลัย เมื่อวันที่ 20 ธันวาคม พุทธศักราช 2510 ต้นกัลปพฤกษ์เป็นต้นไม้ที่มีชื่อทางวิทยาศาสตร์ ว่า Cassia bakeriana Craib ลักษณะเป็นต้นไม้ขนาดย่อม พุ่มใบแบนกว้าง ดอกสีชมพู เมื่อโรยจะกลายเป็นสีขาว ออกดอกเป็นช่อช่วงฤดูหนาว
ในการจัดการแข่งขัน “มอดินแดงเกมส์” มหาวิทยาลัยขอนแก่น ได้กำหนดชนิดกีฬาที่จะจัดแข่งขันทั้งหมด จำนวน 28 ชนิดกีฬาตามความพร้อมสนามแข่งขัน ที่สามารถจัดการแข่งขันได้ดังนี้
สถาบันที่เข้าร่วมแข่งขัน.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 41 มีจำนวนทั้งสิ้น 124 สถาบัน ได้แก่
สรุปเหรียญการแข่งขัน ได้แก่
ปลาซันฟิช
ปลาซันฟิช  เป็นสกุลของปลาน้ำจืดขนาดเล็กถึงกลางสกุลหนึ่ง ในวงศ์ปลากะพงปากกว้าง (Centrarchidae) ใช้ชื่อสกุลว่า "Lepomis" (/เลป-โพ-มิส/)
เป็นปลาที่มีขนาดกลาง มีขนาดทั่วไปประมาณ 20 เซนติเมตร มีจุดเด่น คือ มีลำตัวแบนข้างไม่มาก ข้อหางเรียวยาว ใช้สำหรับในการว่ายน้ำและเปลี่ยนทิศทางด้วยความรวดเร็ว ตัวผู้จะเป็นฝ่ายดูแลไข่จนกระทั่งฟักเป็นตัว
พบกระจายพันธุ์ทั่วไปในแหล่งน้ำตื้น ๆ ของหลายพื้นที่ในทวีปอเมริกาเหนือ
โดยที่คำว่า "Lepomis" นั้นมาจากภาษากรีกคำว่า "επίς" หมายถึง "เกล็ด" และ "πώμα" หมายถึง "ปกปิด" หมายถึง แผ่นปิดเหงือก อันหมายถึง แผ่นปิดเหงือกที่ลดรูปลง
Lepomis megalotis
รัฐเนวเกน
เนวเกน  เป็นรัฐในประเทศอาร์เจนตินา ตั้งอยู่ทางทิศตะวันตกของประเทศ ทางเหนือของภูมิภาคปาตาโกเนีย มีชายแดนติดกับรัฐเมนโดซาทางทิศเหนือ ติดกับรัฐริโอเนโกรทางทิศตะวันออกเฉียงใต้ และติดกับประเทศชิลีทางทิศตะวันตก ติดกับรัฐลาปัมปาทางทิศตะวันออกเฉียงเหนือ
อาบอแม
อาบอแม  เป็นเมืองในจังหวัดซู (Zou Department) ของประเทศเบนิน เคยเป็นเมืองหลวงของราชอาณาจักรดาออแมสมัยที่ชนพื้นเมืองยังมีอำนาจอยู่ ต่อมาถูกฝรั่งเศสเข้ายึดครองใน ค.ศ. 1892 โดยฝรั่งเศสสร้างเมืองใหม่ เมืองครอบคลุมพื้นที่ 142 ตร.กม. มีประชากร 78,341 คน (ค.ศ. 2002)
แอโบเมย์
สู้ไม่รู้จักตาย
สู้ไม่รู้จักตาย  ภาพยนตร์แอ็คชั่นระทึกขวัญสัญชาติฝรั่งเศส อำนวยการสร้างโดย ลุค แบซง แสดงนำโดย เลียม นีสัน, แม็กกี เกรซ และ แฟมเก แจนเซน บทภาพยนตร์โดย ลุค แบซง และ โรเบิร์ต มาร์ก คาเมน และกำกับฯโดย ปิแอร์ โมเรล
ไบรอัน มิลล์ อดีตซีไอเอผู้เชี่ยวชาญศิลปะการต่อสู้ ได้เกษียณตัวเองจากงานที่ทำ เพื่อที่จะได้มีเวลาอยู่ใกล้ชิด คิม ลูกสาวเพียงคนเดียววัย 17 ปี ซึ่งอาศัยอยู่กับ ลีนอร์ หรือ เลนนี่ อดีตภริยาของไบรอันที่แต่งงานใหม่กับ สจ๊วต นักธุรกิจค้าน้ำมัน คิม มีความใฝ่ฝันที่จะเป็นนักร้อง เหมือนนักร้องซูเปอร์สตาร์เช่นวัยรุ่นทั่วไป วันหนึ่ง คิม ได้ขออนุญาตไปเที่ยวฝรั่งเศสกับ อแมนดา เพื่อนสาวคนสนิท เพียง 2 คน ไบรอันมีความเป็นห่วงอย่างยิ่ง พยายามคัดค้านไม่ให้ไป แต่ก็ไม่เป็นผล ไบรอันจึงกำชับให้คิมโทรศัพท์หาสม่ำเสมอ
เมื่อสายโทรศัพท์ดังขึ้น เด็กวัยรุ่นทั้ง 2 ก็อยู่ที่ปารีสแล้ว แต่แล้วคิมและอแมนดาก็ถูกชายกลุ่มหนึ่งจับตัวไป ขณะที่คิมกำลังคุยโทรศัพท์อยู่กับไบรอัน หนึ่งในนั้นพูดลงท้ายด้วยภาษาแอลเบเนีย ไบรอันจึงต้องออกตามล่าอาชญากรแก๊งค์นี้ด้วยลำพังตัวคนเดียว โดยมีเวลาเดิมพัน 96 ชั่วโมง
ความสำเร็จและการเข้าฉาย.
เมื่อเข้าฉาย "Taken" ได้รับคำวิจารณ์จากสื่อมวลชนหลากหลาย ว่าเป็นจุดเปลี่ยนในอาชีพนักแสดงของเลียม นีสัน ซึ่งปกติมักรับบทนำในภาพยนตร์ดราม่า ต้องถูกนิยามใหม่ว่าเป็นนักแสดงที่ประสบความสำเร็จในภาพยนตร์แอ็คชั่น
ภาพยนตร์ประสบความสำเร็จเป็นอย่างมาก จนมีการสร้างภาคต่อมา และออกฉายในปี ค.ศ. 2012 ในนาม "Taken 2" และภาค 3 ในปี ค.ศ. 2015 ในนาม "Taken 3"
ในขณะที่ประเทศไทย มิได้มีการฉายภาพยนตร์เรื่องนี้ในโรงภาพยนตร์ทั่วไป
Taken (film)
วงศ์ปลากะพงปากกว้าง
วงศ์ปลากะพงปากกว้าง (; วงศ์: Centrarchidae) เป็นวงศ์ของปลาน้ำจืดวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Centrarchidae
เป็นปลาน้ำจืดทั้งหมด กระจายพันธุ์ในทวีปอเมริกาเหนือตลอดจนบางส่วนเม็กซิโกส่วนที่ติดกับสหรัฐอเมริกา เป็นปลาที่มีความแตกต่างกันมากในขนาดรูปร่าง ตั้งแต่มีขนาดเพียงไม่กี่เซนติเมตร จนถึง 1 เมตร ในปลากะพงปากกว้าง ("Micropterus salmoides") พบประมาณ 27 ชนิด
เป็นปลาที่ตัวผู้เป็นฝ่ายดูแลไข่ จนกระทั่งฟักเป็นตัวเป็นลูกปลา จนกระทั่งลูกปลาเริ่มดูแลตัวเองได้
นิยมตกกันเป็นเกมกีฬา มีการนำไปปล่อยตามที่ต่าง ๆ ที่ไม่ใช่แหล่งกำเนิด
แบ่งออกเป็นสกุลต่าง ๆ ได้ดังนี้
ปอร์โต-โนโว
ปอร์โต-โนโว  เป็นเมืองหลวงของประเทศเบนิน ตั้งอยู่ทางตะวันออกเฉียงใต้ของประเทศ เป็นเมืองท่าบริเวณปากอ่าวกินี มีพื้นที่ครอบคลุม 110 ตร.กม. มีประชากร 223,552 คน ในปี ค.ศ. 2002
ปอร์โต-โนโวเป็นเมืองใหญ่เป็นอันดับ 2 ของประเทศ รองจากเมืองกอตอนู พื้นที่บริเวณกรุงปอร์โต-โนโวมีการผลิตน้ำมันปาล์ม ต้นฝ้าย นุ่น มีการค้นพบน้ำมันปิโตรเลียมนอกจากฝั่งของเมืองในคริสต์ทศวรรษ 1990 ทำให้เป็นเมืองส่งออกสำคัญ
คาดว่าเป็นเมืองในคริสต์ศตวรรษที่ 16 โดยเป็นที่ตั้งของอาณาจักรพื้นเมืองขนาดเล็ก ต่อมาในคริสต์ศตวรรษที่ 17 ชาวโปรตุเกสได้เข้ามาตั้งสถานีการค้าและกลายเป็นศูนย์กลางการค้าทาส ต่อมาตกเป็นดินแดนใต้อารักของฝรั่งเศสใน ค.ศ. 1863 และเป็นเมืองหลวงของอาณานิคมดาโฮเมย์ในแอฟริกาตะวันตกของฝรั่งเศส ใน ค.ศ. 1904
Lepomis
Bryttus
แอนโธนี อำไพพิทักษ์วงศ์
แอนโธนี เพ็ชร อำไพพิทักษ์วงศ์ (14 มิถุนายน พ.ศ. 2531 — ) เป็นอดีตนักฟุตบอลอาชีพไทยเชื้อสายอเมริกัน ตำแหน่งกองกลาง โดยแอนโธนีเป็นผู้เล่นชาวไทยคนแรกที่ได้เล่นในเมเจอร์ลีกซอกเกอร์
แอนโธนี เกิดเมื่อวันที่ 14 มิถุนายน พ.ศ. 2531 ที่เมืองดัลลาส ในรัฐเท็กซัสของสหรัฐอเมริกา มีบิดาเป็นชาวไทย มารดาเป็นชาวอเมริกัน จบการศึกษาจากมหาวิทยาลัยแอครอน ในรัฐโอไฮโอ เขาเคยเรียนฟุตบอลที่สถาบันฟุตบอลไอเอ็มจี (IMG Soccer Academy) และเป็นนักฟุตบอลทีมของมหาวิทยาลัยอีกด้วย ต่อมาลงเล่นตำแหน่งกองกลาง ให้กับสโมสรฟุตบอลซานโฮเซ เอิร์ธเควกส์ (San Jose Earthquake) ในเมเจอร์ลีกซอกเกอร์
ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วย
ยัสเนียล โตเลโด
ยัสเนียล โตเลโด โลเปซ (; 12 เมษายน ค.ศ. 1986 — ) เป็นนักกีฬามวยสากลสมัครเล่นชาวคิวบา จากเมืองปีนาร์เดลริโอ ผู้ซึ่งชนะการแข่งขันแพนแอมในรุ่นไลท์เวท ค.ศ. 2011 และเป็นมวยถนัดซ้าย ตลอดจนเป็นนักกีฬาทีมชาติคิวบา ในการแข่งขันกีฬามวยสากลสมัครเล่นในโอลิมปิกฤดูร้อน 2012 ทั้งนี้ เขาเคยพบกับคู่ชกอย่าง สายลม อาดี มาแล้วครั้งหนึ่งใน ค.ศ. 2011
ภายหลังจากที่ชนะตำแหน่งระดับโลกรุ่นอายุไม่เกิน 17 ปี ใน ค.ศ. 2005 ในปีถัดมาเขาก็ได้เป็นฝ่ายแพ้ต่อ วลาดิเมียร์ แซรูแฮนยาน ซึ่งเป็นชาวรัสเซียในรอบไฟนอล
ในวัยเติบใหญ่ เขาก็เป็นผู้อยู่เคียงข้างนักมวยผู้คงกระพันที่มีชื่อว่า กีลเลร์โม รีโกเดอซ์ แต่แล้วเมื่อรีโกเดอซ์ ไม่ได้เข้าร่วมแข่งขันใน ค.ศ. 2007 เขาก็เป็นผู้ชนะการแข่งขันระดับชาติโดยได้พบกับคู่ชก ยันเคียล เลออง และในการแข่งขันระดับนานาชาติอย่าง อาห์เมตคอเมิร์ทคัพ
ใน ค.ศ. 2008 เมื่อ รีโกเดอซ์ ถูกระงับการแข่งขันโดยผู้มีอำนาจตัดสิน เขาก็เป็นฝ่ายแพ้ต่อ เลออง ผู้มากด้วยประสบการณ์ซึ่งเป็นนักกีฬาโอลิมปิกชาวคิวบาเช่นเดียวกัน
ใน ค.ศ. 2009 เขาได้เปลี่ยนมาแข่งขันในรุ่นเฟเธอร์เวท และเป็นฝ่ายแพ้รอบไฟนอลต่อ อีบาน โอนาเต ผู้ซึ่งเขาสามารถเอาชนะที่รายการอื่นในภายหลัง
ใน ค.ศ. 2011 เขาได้เป็นผู้ครองเหรียญเงินจากการแข่งขันชิงแชมป์โลก เมื่อเขาเป็นฝ่ายชนะน็อค วาซิล โลมาเชนโค และในช่วงปลายปีเดียวกันนี้ เขาก็เป็นฝ่ายชนะ ร็อบสัน กองเซย์เซา ซึ่งเป็นการชนะในการแข่งขันแพนแอมเกมส์
วิวัฒนไชย ณ กาฬลินธุ์
สนธิสัญญาไมตรีและพาณิชย์ (สหรัฐ–ญี่ปุ่น)
สนธิสัญญาไมตรีและพาณิชย์ระหว่างสหรัฐและจักรวรรดิญี่ปุ่น  หรือเรียกว่า สนธิสัญญาแฮร์ริส ระหว่างสหรัฐอเมริกากับญี่ปุ่นมีการลงนามบนดาดฟ้าเรือ ยูเอสเอส "เพาว์ฮาทัน" (U.S.S. "Powhatan") ในอ่าวเอะโดะ เมื่อวันที่ 29 กรกฎาคม ค.ศ. 1858 สนธิสัญญาฯ มีเนื้อหาเปิดท่าคะนะงะวะและอีกสี่นครของญี่ปุ่นค้าขายกับสหรัฐอเมริกา ตลอดจนให้สิทธิสภาพนอกอาณาเขตแก่ชาวต่างชาติ และข้อกำหนดทางการค้าอีกหลายประการ โดยมีใจความสำคัญโดยสรุปคือ
วันตับอักเสบโลก
วันตับอักเสบโลก ตรงกับวันที่ 28 กรกฎาคมของทุกปี มีความมุ่งหมายเพื่อเพิ่มความตระหนักถึงตับอักเสบ บี และตับอักเสบ ซี ตลอดจนสนับสนุนการป้องกัน การวินิจฉัยและการรักษาทั่วโลก
มีประชากรโลกประมาณ 500 ล้านคนป่วยเป็นตับอักเสบ บี หรือตับอักเสบ ซี หรือคิดเป็น 1 ใน 12 ของประชากรโลก หากไม่ได้รับการรักษา ตับอักเสบ บีหรือซีอาจนำไปสู่โรคตับแข็งหรือภาวะแทรกซ้อนอื่น ๆ ได้ รวมทั้งมะเร็งตับหรือตับล้มเหลว ขณะที่คนจำนวนมากกังวลว่า ตนจะติดโรคเอดส์มากกว่าตับอักเสบ แต่ในความเป็นจริง ทุกปีมีผู้เสียชีวิตจากตับอักเสบ บีหรือซี 1.5 ล้านคน ซึ่งมากกว่าเสียชีวิตจากเอชไอวี/เอดส์
ในเดือนพฤษภาคม พ.ศ. 2553 วันตับอักเสบโลกได้รับการสนับสนุนทั่วโลกจากองค์การอนามัยโลก เป็นหนึ่งในสี่วันสร้างความตระหนักด้านสุขภาพ ร่วมกับมาลาเรีย วัณโรคและเอชไอวี/เอดส์
ปฏิกิริยาการตรึงคาร์บอนไดออกไซด์
ตัวถูกเปลี่ยน
ตัวถูกเปลี่ยน หรือ ซับสเตรต  ในทางชีววิทยาและวิทยาเอนไซม์ หมายถึง โมเลกุลที่เอนไซม์จับ เอนไซม์เร่งปฏิกิริยาเคมีที่มีตัวถูกเปลี่ยนมาเกี่ยวข้อง ในกรณีตัวถูกเปลี่ยนตัวเดียว ตัวถูกเปลี่ยนจะยึดกับบริเวณกัมมันต์ (active site) ของเอนไซม์ และเกิดเป็นสารประกอบเชิงซ้อนเอนไซม์กับตัวถูกเปลี่ยน (enzyme-substrate complex) เมื่อสิ้นสุดปฏิกิริยา จะได้ผลิตภัณฑ์ออกมาหนึ่งชนิดหรือมากกว่า ซึ่งจะถูกปล่อยจากบริเวณเร่ง บริเวณเร่งของเอนไซม์ก็จะสามารถรับโมเลกุลตัวถูกเปลี่ยนตัวใหม่ได้อีก ในกรณีที่มีตัวถูกเปลี่ยนมากกว่าหนึ่งตัว ตัวถูกเปลี่ยนอาจจับกับบริเวณเร่งตามลำดับที่เจาะจง ก่อนที่จะทำปฏิกิริยากันเกิดเป็นผลิตภัณฑ์
ปฏิกิริยาระหว่างเอนไซม์กับตัวถูกเปลี่ยน เขียนเป็นสมการได้ดังนี้
โดยที่ E คือ เอนไซม์ S คือ ตัวถูกเปลี่ยน และ P คือ ผลิตภัณฑ์
ขณะที่ขั้นแรก (ขั้นจับ) และขั้นที่สาม (ขั้นปล่อย) โดยทั่วไปสามารถผันกลับได้ แต่ขั้นที่สองอาจผันกลับไม่ได้หรือผันกลับได้ก็ได้
การเพิ่มความเข้มข้นของตัวถูกเปลี่ยน จะเพิ่มอัตราการเกิดปฏิกิริยาเนื่องจากโอกาสเกิดสารประกอบเชิงซ้อนระหว่างเอนไซม์กับตัวถูกเปลี่ยนเพิ่มขึ้น ยกเว้นความเข้มข้นของเอนไซม์จะเป็นปัจจัยจำกัด คือ เมื่อเพิ่มความเข้มข้นของตัวถูกเปลี่ยนไปถึงจุดหนึ่งแล้ว อัตราการเกิดปฏิกิริยาจะไม่เพิ่มขึ้นอีก เพราะเอนไซม์อิ่มตัวด้วยตัวถูกเปลี่ยน
ซับสเตรต
จอช เทย์เลอร์
จอช เจมส์ วิลเลียม เทย์เลอร์  เป็นนักมวยสากลชาวสกอตแลนด์คนแรกที่สามารถครองแชมป์โลกได้ 4 สถาบัน (IBF, WBA (ซูเปอร์​แชมป์​),เดอะริง,WBC และ WBO ตามลำดับ) ในรุ่นจูเนียร์เวลเตอร์เวท
เกิดวันที่​ 2 มกราคม พ.ศ. 2534 ที่เอดินบะระ มีภูมิลำเนาอยู่ที่เพรสตันแพนส์ เอดินบะระ มีชื่อเสียงจากการชกมวยสากลสมัครเล่น ภายหลังผ่านการคัดเลือกของยุโรปในแทรบซอน ประเทศตุรกี ทางเอซีบีโลชเอนด์ ได้ช่วยให้เขาผ่านการคัดเลือกเข้าร่วมการแข่งขันโอลิมปิกฤดูร้อน 2012 ที่จัดขึ้น ณ กรุงลอนดอน เทย์เลอร์จึงเป็นนักมวยสากลชาวสกอตแลนด์รุ่นไลท์เวทคนแรก ที่ผ่านการคัดเลือกเข้าร่วมแข่งขันโอลิมปิก นับตั้งแต่ ริชาร์ด แมคแทกการ์ท ที่ได้ทำไว้ ผู้ซึ่งได้เหรียญทองจากการแข่งขันที่เมลเบิร์น ใน ค.ศ. 1956 และได้เหรียญทองแดงจากการแข่งขันที่กรุงโรม ในการแข่งขันถัดมา
เทย์เลอร์ประสบความสำเร็จในการแข่งขันหลายรายการ และมีผลงานที่รู้จักกันมากสุดคือ การได้รับเหรียญเงินในการแข่งขันกีฬาเครือจักรภพ 2010 ณ เมืองเดลี ที่ซึ่งเขาเป็นฝ่ายแพ้ต่อ โธมัส สตอล์กเกอร์ ในรอบไฟนอล ด้วยคะแนน 11-3
มวยสากลอาชีพ
รายชื่อสารโมเลกุลชีวภาพ
ภาษายูฮูรี
ภาษายูฮูรี (Juhuri) หรือภาษาตัตของชาวยิว (Judæo-Tat) หรือ ภาษายูวูรี ("cuhuri", , ) เป็นรูปแบบหนึ่งของภาษาตัต และเป็นภาษาพื้นเมืองในบริเวณตะวันออกของเทือกเขาคอเคซัสโดยเฉพาะอาเซอร์ไบจานและดาเกสถาน รวมทั้งในอิสราเอล ภาษานี้ใกล้เคียงกับภาษาเปอร์เซีย อยู่ในกลุ่มภาษาอิหร่านตะวันตกเฉียงใต้ ในตระกูลภาษาอินโด-ยูโรเปียน ภาษาที่ใกล้เคียงกันคือภาษาตัตของชาวมุสลิมในอาเซอร์ไบจาน คำว่ายูฮูรีและยูฮูโรแปลตรงตัวหมายถึงของยิว และชาวยิว
ภาษายูฮูรีนี้มีลักษณะของกลุ่มภาษาเซมิติกปนอยู่มาก มีเสียง "ayin" (ع/ע) ซึ่งภาษาในบริเวณนั้นไม่มีเสียงนี้ และเป็นภาษาใกล้สูญ โดยในแผนที่ชุดภาษาที่ตกอยู่ในอันตรายของโลกของยูเนสโกจัดให้ภาษานี้อยู่ในกลุ่ม "ภาษาใกล้สูญแน่นอน"
ภาษานี้มีผู้พูดประมาณ 101,000 คน:
ในต้นคริสต์ศตวรรษที่ 20 ภาษายูฮูรีเขียนด้วยอักษรฮีบรู ต่อมา ในคริสต์ทศวรรษ 1920 ได้พัฒนาอักษรละตินมาใช้ ต่อมาจึงใช้อักษรซีริลลิกแทน แต่ในปัจจุบันได้พยายามฟื้นฟูอักษรฮีบรูมาใช้ใหม่
อิทธิพลจากภาษาอื่น ๆ.
ภาษายูฮูรีอยู่ในกลุ่มภาษาอิหร่านตะวันตกเฉียงใต้ แต่มีความใกล้เคียงกับภาษาเปอร์เซียสมัยใหม่มากกว่าภาษากลุ่มอิหร่านอื่นๆ ในเทือกเขาคอเคซัส เช่น ภาษาทาเลียส ภาษาออสเซเตียและภาษาเคิร์ด และได้รับอิทธิพลจากภาษาอื่นเป็นจำนวนมาก ได้แก่
กีตาร์ฟรีกส์
กีตาร์ฟรีกส์  เป็นเกมชุดประเภทดนตรีของบริษัทโคนามิ ประเทศญี่ปุ่น โดยตัวเกมนั้นจะผู้เล่นจะต้องใช้อุปกรณ์ควบคุมพิเศษที่มีลักษณะเหมือนกีตาร์ในการเล่น ซึ่งต่อมาได้มีการพัฒนาให้สามารถเล่นร่วมกับเกมชุดดรัมมาเนียและคีย์บอร์ดมาเนียได้ตามลำดับ ปัจจุบันเกมนี้มีจำนวนภาครวมทั้งสิ้น 21 ภาค โดยภาคล่าสุดมีการใช้ชื่อ "กีตะโดระ"  เพิ่มเติมหน้าชื่อกีตาร์ฟรีกส์